|  |
| --- |
| **Príloha č. 5 k určovaniu finančných opráv za nedostatky pri obstarávaní (zadávaní zákaziek nespadajúcich pod ZVO)**  **v rámci POO** |

|  |  |  |  |
| --- | --- | --- | --- |
| **Č.** | **Názov porušenia** | **Popis porušenia/ príklady** | **Výška finančnej opravy** |
| **Vyhlásenie verejného obstarávania, špecifikácia v súťažných podkladoch** | | | |
| 1. | **Nezaslanie výzvy minimálne dvom potenciálnym dodávateľom**  (nevzťahuje sa na prípad jedinečnosti zákazky a na prípad vlastného interného postupu obstarávania v súlade s pravidlami Príručky k procesu VO/obstarávania pre projekty financované z Plánu obnovy a odolnosti SR (ďalej len „Príručka k VO/O“) | Obstarávateľ[[1]](#footnote-1) v rámci prieskumu trhu nezaslal výzvu na predkladanie ponúk minimálne dvom potenciálnym dodávateľom. V prípade internetového prieskumu neidentifikoval minimálne dvoch potenciálnych dodávateľov cez webové rozhranie.  Príklad: Prijímateľ zrealizoval prieskum trhu zaslaním výzvy na predkladanie ponúk len jednému potenciálnemu dodávateľovi, pričom toto zúženie nebolo preukázané skutočnosťou, že porovnateľný predmet zákazky nedodáva/neposkytuje aj iný hospodársky subjekt.  Príklad: Prijímateľ nepredložil dôkaz oslovenia minimálne dvoch potenciálnych dodávateľov v rámci výzvy na predkladanie ponúk, resp. v prípade internetového prieskumu nepredložil dôkaz identifikovania minimálne dvoch potenciálnych dodávateľov cez webové rozhranie. | 25 % |
| 2. | **Výber dodávateľa bez aplikovania prieskumu trhu podľa pravidiel Príručky k VO/O** | Výber dodávateľa prebehol bez realizácie prieskumu trhu zaslaním výzvy minimálne dvom potenciálnym dodávateľom, resp. identifikovaním dvoch dodávateľov cez webové rozhranie.  Príklad: Obstarávateľ zadal zákazku priamo vybranému dodávateľovi bez realizácie prieskumu trhu, pričom toto priame zadanie nebolo zdôvodnené napr. jedinečnosťou predmetu zákazky.  Príklad: Obstarávateľ neaplikoval prieskumu trhu z dôvodu jedinečnosti predmetu zákazky, avšak táto jedinečnosť nebola riadne zdôvodnená a preukázaná. | 25 % |
| 3 | **Aplikovanie rokovacieho konania v rozpore s pravidlami Príručky k VO/O** | V rámci prieskumu trhu nebola získaná žiadna ponuka alebo ani jedna z predložených ponúk bez vykonania podstatných zmien nespĺňa požiadavky určené prijímateľom na predmet zákazky alebo ani jeden uchádzač nespĺňa podmienky účasti, pričom následne obstarávateľ vyzval na rokovanie jedného alebo viacerých dodávateľov, avšak toto nespĺňa podmienky uvedené v Príručke k VO/O.  Príklad: Obstarávateľ v rámci prieskumu trhu nezískal žiadnu ponuku a následne vyzval vybraného dodávateľa na rokovanie, ktorého výsledkom bolo uzavretie zmluvy. V rámci predmetu zákazky však došlo k podstatným zmenám v jeho špecifikácii. | 25 % |
| 4 | **Podmienky výzvy v rozpore s Príručkou k VO** | Výzva na prekladanie ponúk, ktorá bola zaslaná potenciálnym dodávateľom v rámci prieskumu trhu nie je vypracovaná v súlade s pravidlami určenými v Príručke k VO  Príklad: Obstarávateľ vo výzve na predkladanie ponúk neurčil platobné podmienky.  Príklad. Obstarávateľ určil vo výzve na predkladanie ponúk 6 dňovú lehotu na predkladanie ponúk, t.j. kratšiu ako určuje Príručka k VO/O. | 25 % |
| 5 | **Opis predmetu zákazky v rozpore s pravidlami Príručky k VO/O** | Opis predmetu zákazky v rámci jeho špecifikácie bol vo výzve na predkladanie ponúk vymedzený v rozpore s pravidlami Príručky k VO/O  Príklad: Obstarávateľ vo výzve na predkladanie ponúk neurčil predmet zákazky jednoznačne, jasne, úplne a určito, resp. výzva neobsahuje rozhodujúce informácie pre dodávateľov rozhodné pre prípravu kvalifikovanej ponuky, čo môže ovplyvniť ich rozhodnutie predložiť ponuku. Neboli určené parametre ani funkčné vlastnosti požadovaného zariadenia.  Príklad: Obstarávateľ vo výzve na predkladanie ponúk v rámci technických špecifikácií uviedol požiadavku na konkrétnu značku/typ výrobku, pričom však nepreukázal, že všetci potenciálni dodávatelia oslovení výzvou na predkladanie ponúk sú spôsobilí dodať túto konkrétnu značku/typ výrobku. | 10 % |
| 6 | **Pri realizácii prieskumu trhu neboli dodržané základné princípy obstarávania** (tento typ porušenia je možné uplatniť iba v prípade, ak identifikované zistenia nie je možné ani na základe analógie a proporcionality priradiť k iným typom porušenia podľa tejto prílohy č. 5) | V rámci prieskumu trhu boli zistené nedostatky, ktoré poukazujú na nedodržanie princípov obstarávania uvedené v príručke a to princíp rovnakého zaobchádzania a nediskriminácie hospodárskych subjektov, transparentnosti, hospodárnosti, proporcionality, účinnosti, účelnosti a efektívnosti.  Príklad: V rámci prieskumu trhu bola predložená ponuka, ktorá bola obstarávateľom vyhodnotená ako úspešná, avšak táto ponuka nespĺňa požiadavky na predmet zákazky určené obstarávateľom vo výzve na predkladanie ponúk, čo je v rozpore s princípom rovnakého zaobchádzania a transparentnosti.  Príklad: Obstarávateľ oslovil v rámci výzvy na predkladanie ponúk aj dodávateľov, ktorí neboli oprávnení dodávať tovar v rozsahu, ktorý zodpovedá predmetu zákazky, čím bol porušený princíp transparentnosti a hospodárnosti.  Príklad: Obstarávateľ určil v rámci výzvy na predkladanie ponúk neprimerané zmluvné sankcie, ktoré mali odradzujúci účinok pre dodávateľov, čím porušil princíp nediskriminácie a proporcionality.  Príklad: Obstarávateľ uzavrel zmluvu s dodávateľom na základe výsledku prieskumu trhu, táto zmluva nebola uzavretá v súlade s výzvou na predkladanie ponúk, nakoľko obsahuje možnosť zálohových platieb, čo podmienky výzvy na predkladanie ponúk neumožňovali. Tým bol porušený princíp transparentnosti a rovnakého zaobchádzania. | 25 %  finančná oprava môže byť znížená na 10 % alebo 5 % v závislosti od závažnosti porušenia. |
| 7 | **Nedostatky v dokumentácii k zadávaniu zákazky alebo chýbajúca dokumentácia alebo jej časť** | Obstarávateľ opakovane v určenej lehote nepredložil kompletnú dokumentáciu k postupu zadávania zákazky, na základe čoho nie je možné overiť dodržiavanie pravidiel a postupov obstarávania. | 100 % |
| Dokumentácia k postupu zadávania zákazky je nedostatočná na posúdenie, či ponuky boli správne vyhodnotené, čo je v rozpore s princípom transparentnosti, napr. záznam z vyhodnotenia ponúk neexistuje alebo proces týkajúci sa konkrétneho prideľovania bodov pre každú ponuku je nejasný/nedostatočný z hľadiska transparentnosti alebo neexistuje. | 25 % |
| 8 | **Identifikovaný konflikt záujmov v rámci obstarávania** | V rámci obstarávania bol identifikovaný konflikt záujmov, ktorý spĺňa definičné znaky konfliktu záujmov a v rámci ktorého identifikované prepojenie môže obmedziť hospodársku súťaž alebo porušiť princíp transparentnosti a princíp rovnakého zaobchádzania a v rámci ktorého neboli prijaté primerané opatrenia a vykonaná náprava.  Príklad: Štatutárny zástupca obstarávateľa je súčasne štatutárnym zástupcom dodávateľa, ktorý predložil ponuku a bol vyhodnotený ako úspešný.  Príklad: Štatutárny zástupca dodávateľa, ktorý bol vyhodnotený ako úspešný je brat štatutárneho zástupcu obstarávateľa. | 100 % |
| 9 | **Zmena plnenia zmluvného vzťahu, ktorá nie je v súlade so základnými princípmi obstarávania** | Pri zmene zmluvného vzťahu neboli dodržané základné princípy, ktorými sú:   1. rovnaké zaobchádzanie a nediskriminácia hospodárskych subjektov, 2. transparentnosť, 3. hospodárnosť, proporcionalitu, účinnosť, účelnosť a efektívnosť. | 25 % z ceny plnenia a 25 % z hodnoty dodatočných výdavkov vychádzajúcich zo zmien plnenia |

1. Označenie „obstarávateľ“ sa vzťahuje na subjekty, ktoré nie sú verejnými obstarávateľmi, obstarávateľmi ani osobami podľa § 8 ods. 1 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov [↑](#footnote-ref-1)